Ma si tama n ubrid-agi id-yewwi Austin ( la pragmatique), yeqqaren d akken, awalen amzun d tiggawin. Nezmer ad ninni belli tiggawt tagejdant n usussen d aqennaɛ d useḥres, s ṣṣifa tarusridt, ɣef umsaɣ: bab n tɣawsa yekkat akken ad yezenz cci-ines dɣa yesemres yakk tiburdiwin akken ad yessaweḍ amdan ad yaɣ sselɛa-nni. Ma d tiggawin n yinnaw yellan deg uḍris n usussen, yal yiwet d acu n wazal I tesɛa, ta timzegzit, ta d tamattart, ta d timsendeht, …cudent mara ɣer umanek n yimyaggen yellan deg uḍris-nni. Iswi n tiggawin-agi d aseǧhed n tiggawt tameqqrant neɣ tagejdant.